Aleksander

**Aleksander** og **Alexander** er mannsnavn.

## Etymologi
*Aleksander* og *Alexander* er latinsk former av det greske mannnavnet *Ἀλέξανδρος (Alexandros),* sammensatt av *ἀλέξειν (alexein)*, «verge, hjelpe» og *ἀνήρ (aner)* (genitiv: *ἀνδρός (andros))*, «mann, menneske». Navnet kan da i sin helhet tolkes som noe sånt som «mannevergen». Navneleddet *anēr* kan spores videre tilbake til det urindoeuropeiske leddet **ner-*, «mann».

Navnet *Aleksander* finnes også i dansk, estisk, polsk og slovensk, mens *Alexander* finnes i dansk, engelsk, islandsk, nederlandsk, norsk, slovakisk, svensk, tysk og ungarsk. 

Andre navn avledet av latinske *Alexander* er skotske *Alasdair*, irske *Alastar*, spanske *[[Alejandro]]*, albanske *Aleksandër*, litauiske *Aleksandras*, latviske *Aleksandrs*, finske *Aleksanteri*, baskiske *Alesander*, italienske *[[Alessandro]]*, tsjekkiske *[[Alexandr]]*, franske og portugisiske *[[Alexandre]]* og rumenske *[[Alexandru]]*.

Andre navn avledet av gammelgreske *Alexandros* er armenske *[[Aleksandr]]*, slaviske *Aleksandrŭ* (som igjen er opphavet til russiske *[[Aleksandr]]* (Александр)), greske *[[Alexandros]]*, persiske *Eskandar*, amhariske *Eskender*, arabiske *[[Iskandar]]*, tyrkiske *İskender*, og *[[Sikandar]]* på pasjto og urdu. I tillegg har det gitt opphav til det gammelgreske kvinnenavnet *[[Alexandra]]*, som også har mange avledede navn.

## Utbredelse
*Alexander* har vært et vanlig navn i England siden 1200-tallet.

*Aleksander* er kjent i Norge fra 1300-tallet. I nyere tid har både *Aleksander* og *Alexander* vært mest populære som navn på guttebarn siden 1980-årene. *Alexander* hadde en popularitetstopp med 1,1 % i 1990, mens *Aleksander* nådde 0,7 % i 1999.

I Sverige har *Alexander* vært et populært navn siden 1980-tallet.

På Island har *Alexander* vært et populært navn siden 1990-årene.

I Tyskland har *Alexander* vært et populært navn på guttebarn siden 1950-tallet.

*Alexander* har vært et populært navn i USA siden 1980-årene.

*Aleksandr* (Александр) er i dag blant de mest brukte navnene i Russland. *Aleksandrs* er et svært vanlig navn i Latvia. *Aléxandros* (Αλέξανδρος) er vanlig i Hellas, *Alexander* er vanlig i Sverige og *Alejandro* er vanlig i Spania. *Alexandre* er nokså vanlig i Frankrike og *Aleksander* i Slovenia.

|}

## Kjente personer
### Paver
* Alexander I (105-115)
* Alexander II (1061–1072)
* Alexander III (1159–1181)
* Alexander IV (1254–1261)
** Motpave Alexander V (1409–1410)
* Alexander VI (1492–1503)
* Alexander VII (1655–1667)
* Alexander VIII (1689–1691)

### Andre patriarker
* Aleksander av Konstantinopel (314-337)
* Aleksander I av Aleksandria (313-328)
* Aleksander II av Aleksandria (702-729)

### Keisere
* Aleksander Severus, romersk keiser (208-235)
* Aleksander av Bysants, østromersk keiser (f. 870, regj. 912-913)
* Russiske keisere
** Aleksander I av Russland (1801–1825)
** Aleksander II av Russland (1855–1881)
** Aleksander III av Russland (1881–1894)
### Konger
* Epirus
** Aleksander I av Epirus (ca. 342 f.Kr.)
** Aleksander II av Epirus (ca. 272 f.Kr.)
* Kongeriket Makedonia
** Aleksander I av Makedonia (498-454 f.Kr.)
** Aleksander II av Makedonia (370-368 f.Kr.)
** Aleksander III av Makedonia (*Aleksander den store*) (336-323 f.Kr.)
** Aleksander IV av Makedonia (323-310 f.Kr.)
* Aleksander Balas, konge over Selevkidene i Syria (150-146 f.Kr.)
* Skottland
** Aleksander I av Skottland (1078–1124)
** Aleksander II av Skottland (1198–1249)
** Aleksander III av Skottland (1241–1286)
* Aleksander av Serbia (1889–1903)
* Aleksander I av Jugoslavia (1921–1934)
* Aleksander av Hellas (1917–1920)

### Andre kjente personer med navnet
* Aleksandr Nevskij (1220–1263), russisk storfyrste
* Aleksandr Pusjkin (1799–1837), russisk forfatter
* Alexandre Dumas (1802–1870), fransk forfatter
* Alexander Graham Bell (1847–1922), amerikaner som oppfant telefonen
* Alexander Kielland (1849–1906), norsk forfatter
* Aleksandr Solzjenitsyn (1918–2008), russisk forfatter, historiker og nobelprisvinner
* Aleksandr Litvinenko (1962–2006), russisk spion
* Aleksandr Vinokurov (f. 1973), kasakhstansk profesjonell syklist tatt for bloddoping i Tour de France 2007
* Alexandr Hleb (f. 1981), belarusisk fotballspiller
* Alexx Alexxander (f. 1984), norsk illusjonist
* Alexander Dale Oen (1985–2012), norsk svømmer
* Alexander Rybak (f. 1986), norsk artist
* Aleksander Denstad With (f. 1987), norsk sanger, vinner av Idol 2006 på TV 2
* Alejandro Fuentes (f. 1987), chilensk-norsk sanger

### Oppdiktede personer
* Ole Aleksander Filibom-bom-bom i bokserien av samme navn av Anne-Cath Vestly

## Navnedag
*Aleksander* har navnedag i flere land, oftest 26. februar. Den norske navnedagen er .

## Referanser


## Eksterne lenker
*